               EUROPOS KOMISIJA
            Briuselis, 2020 09 24
            COM(2020) 598 final
            2020/0276(NLE)
            Pasiūlymas
            TARYBOS SPRENDIMAS
            dėl Europos Sąjungos ir Kuko Salų Vyriausybės susitarimo pasikeičiant laiškais, kuriuo pratęsiamas Europos Sąjungos ir Kuko Salų Vyriausybės tausios žvejybos partnerystės susitarimo įgyvendinimo protokolo galiojimas, pasirašymo Europos Sąjungos vardu ir laikino taikymo

               AIŠKINAMASIS MEMORANDUMAS

               1.PASIŪLYMO APLINKYBĖS

               •Pasiūlymo pagrindimas ir tikslai

                  2020 m. liepos 7 d. Taryba priėmė įgaliojimus
                     1
                   Europos Komisijai pradėti derybas dėl Europos Sąjungos ir Kuko Salų Vyriausybės tausios žvejybos partnerystės susitarimo naujo protokolo ir dėl galimo to susitarimo dabartinio protokolo, kuris nustos galioti 2020 m. spalio 13 d., pratęsimo.

                  Įgaliojimuose nustatyta, kad, jei derybos dėl Europos Sąjungos ir Kuko Salų Vyriausybės tausios žvejybos partnerystės susitarimo naujo protokolo truktų ilgiau nei tikėtasi
                     2
                  , ir siekiant išvengti ilgalaikio žvejybos veiklos pertrūkio, Komisija turėtų siekti susitarti su Kuko Salų Vyriausybe dėl dabartinio protokolo
                     3
                   galiojimo pratęsimo ribotam laikotarpiui (jei įmanoma, ne ilgesniam kaip vienų metų) ir toliau stengtis pasiekti susitarimą dėl naujo protokolo, atsižvelgdama į įgaliojimuose nustatytus tikslus.

                  Per pirmąjį derybų raundą (2020 m. liepos 16 d.) Europos Sąjungos ir Kuko Salų derybininkai sutarė, kad dėl derybų sudėtingumo joms užbaigti prireiks kelių raundų. Todėl abi šalys susitarė pratęsti dabartinio protokolo galiojimą ne ilgesniam kaip vienų metų laikotarpiui, kaip numatyta Tarybos suteiktuose įgaliojimuose. Šis pratęsimas nustatytas 2020 m. liepos 29 d. Briuselyje ir Rarotongoje (Kuko Salos) parafuotu Susitarimu pasikeičiant laiškais.

                  Siekiant išvengti Kuko Salų vandenyse žvejojančio Europos laivyno žvejybos veiklos pertrūkio, būtina, kad Tarybos sprendimas, kuriuo patvirtinamas Susitarimas pasikeičiant laiškais, būtų priimtas tinkamu laiku, kad abi šalys galėtų jį pasirašyti iki 2020 m. spalio 13 d., kai baigs galioti dabartinis protokolas.

                  Tuo remdamasi Komisija siūlo, kad Taryba leistų pasirašyti ir laikinai taikyti Susitarimą pasikeičiant laiškais, kuriuo leidžiama pratęsti dabartinio protokolo galiojimą ne ilgesniam kaip vienų metų laikotarpiui.

                  Protokolo tikslas – remiantis Vakarų ir vidurio Ramiojo vandenyno žuvininkystės komisijos (WCPFC) mokslinėmis konsultacijomis ir rekomendacijomis ir neviršijant turimų perteklinių kiekių Europos Sąjungos laivams suteikti žvejybos Kuko Salų žvejybos zonoje galimybių. Protokolu taip pat siekiama sustiprinti Europos Sąjungos ir Kuko Salų Vyriausybės bendradarbiavimą, kad būtų sukurta partnerystės sistema plėtoti tausios žuvininkystės politiką ir atsakingai naudoti žvejybos išteklius Kuko Salų žvejybos zonoje, atsižvelgiant į abiejų šalių interesus.

               Pagal dabartinį ES ir Kuko Salų protokolą ES laivynui leidžiama Kuko Salų vandenyse žvejoti tunus, kurių orientacinės metinės žvejybos galimybės yra 7 000 tonų.

               •Suderinamumas su toje pačioje politikos srityje galiojančiomis nuostatomis

                  Atsižvelgiant į žuvininkystės politikos reformos prioritetus
                     4
                   protokolu, remiantis patikimiausia turima moksline informacija ir laikantis WCPFC rekomendacijų, Sąjungos laivams suteikiama žvejybos Kuko Salų vandenyse galimybių. Protokolu taip pat suteikiama galimybė Europos Sąjungai ir Kuko Saloms atsižvelgiant į abiejų šalių interesus artimiau bendradarbiauti remiant atsakingą Kuko Salų vandenyse esančių žvejybos išteklių naudojimą ir Kuko Salų Vyriausybės pastangas plėtoti žvejybos sektorių.

               •Suderinamumas su kitomis Sąjungos politikos sritimis

                  Derybos dėl tausios žvejybos partnerystės susitarimo naujo įgyvendinimo protokolo (šis pratęsimo pasiūlymas yra vienas iš derybų etapų) yra ES išorės veiksmų dėl AKR šalių dalis, ypač atsižvelgiama į ES tikslus, susijusius su pagarba demokratijos principams ir žmogaus teisėms.

               2.TEISINIS PAGRINDAS, SUBSIDIARUMO IR PROPORCINGUMO PRINCIPAI

               •Teisinis pagrindas

               Pasirinktas teisinis pagrindas – Sutartis dėl Europos Sąjungos veikimo, kurios 43 straipsnio 2 dalimi numatyta nustatyti bendrą žuvininkystės politiką, o 218 straipsnio 5 dalis susijusi su Sąjungos ir trečiųjų šalių susitarimų pasirašymo procedūra.

               •Subsidiarumo principas (neišimtinės kompetencijos atveju)

                  Pasiūlymas priklauso išimtinei Europos Sąjungos kompetencijai.

               •Proporcingumo principas

                  Pasiūlymas yra proporcingas siekiamam tikslui – sukurti žvejybos veiklos, kurią Sąjungos laivai vykdo trečiųjų šalių vandenyse, teisinio, aplinkosauginio, ekonominio ir socialinio valdymo sistemą, numatytą reglamento, kuriuo nustatoma bendra žuvininkystės politika, 31 straipsnyje. Pasiūlymas atitinka tas nuostatas ir to paties reglamento 32 straipsnyje numatytos finansinės paramos teikimo trečiosioms šalims nuostatas.

                  Protokolo, kuris baigia galioti 2020 m. spalio 13 d., galiojimo pratęsimas vieniems metams vykstant derybų procesui svarbus tuo, kad užtikrinamas Kuko Salų vandenyse žvejojančio Europos laivyno žvejybos veiklos tęstinumas.

               3.EX POST VERTINIMO, KONSULTACIJŲ SU SUINTERESUOTOSIOMIS ŠALIMIS IR POVEIKIO VERTINIMO REZULTATAI

               •Galiojančių teisės aktų ex post vertinimas / tinkamumo patikrinimas

                  Su suinteresuotosiomis šalimis konsultuotasi vertinant 2016–2020 m. laikotarpiui sudarytą protokolą. Su valstybių narių ekspertais konsultuotasi techninių susitikimų metu. Per šias konsultacijas padaryta išvada, kad žvejybos protokolą su Kuko Salomis atnaujinti tikslinga. Šis pasiūlymas dėl protokolo galiojimo pratęsimo yra derybų dėl šio atnaujinimo etapas.

               •Konsultacijos su suinteresuotosiomis šalimis

                  Atliekant vertinimą konsultuotasi su valstybėmis narėmis, pramonės atstovais ir tarptautinėmis pilietinės visuomenės organizacijomis, taip pat su Kuko Salų žuvininkystės administracija ir pilietine visuomene. Konsultuotasi ir Tolimojo plaukiojimo laivyno patariamoje taryboje.

               •Tiriamųjų duomenų rinkimas ir naudojimas

               Vadovaudamasi reglamento, kuriuo nustatoma bendra žuvininkystės politika, 31 straipsnio 10 dalimi Komisija ex post ir ex ante vertinimams pasamdė nepriklausomą konsultantą.

               4.POVEIKIS BIUDŽETUI

               Europos Sąjungos metinis finansinis įnašas yra 700 000 EUR suma, apimanti:

               (a)350 000 EUR metinę sumą, protokolo pratęsto galiojimo laikotarpiu mokamą už galimybę naudoti žvejybos išteklius pagal protokole numatytų kategorijų žvejybos galimybes;

               (b)350 000 EUR metinę paramos Kuko Salų žuvininkystės sektoriaus politikos kūrimui ir plėtrai sumą, mokamą protokolo pratęsto galiojimo laikotarpiu. Ši parama visu protokolo galiojimo laikotarpiu atitinka Kuko Salų nacionalinės politikos tikslus, susijusius su tvariu jų jūros žvejybos išteklių valdymu.

               Metinė įsipareigojimų ir mokėjimų asignavimų suma, įskaitant metų pradžioje dar neįsigaliojusių protokolų rezervo eilutę, nustatoma metinės biudžeto sudarymo procedūros metu
                  5
               .

               Susitarimu pasikeičiant laiškais dėl pratęsimo taip pat nustatoma sumažinimo pro rata sąlyga tam atvejui, jei derybos dėl protokolo atnaujinimo baigtųsi jo pasirašymu, po kurio jis įsigaliotų dar prieš pasibaigiant metinio pratęsimo, kuriam taikomas susitarimas pasikeičiant laiškais, laikotarpiui.

               5.KITI ELEMENTAI

               •Įgyvendinimo planai ir stebėsena, vertinimas ir ataskaitų teikimo tvarka

                  Stebėsenos priemonės nustatytos Protokole, kurio galiojimas pratęsiamas susitarimu pasikeičiant laiškais.

               2020/0276 (NLE)

               Pasiūlymas

               TARYBOS SPRENDIMAS

               dėl Europos Sąjungos ir Kuko Salų Vyriausybės susitarimo pasikeičiant laiškais, kuriuo pratęsiamas Europos Sąjungos ir Kuko Salų Vyriausybės tausios žvejybos partnerystės susitarimo įgyvendinimo protokolo galiojimas, pasirašymo Europos Sąjungos vardu ir laikino taikymo

               EUROPOS SĄJUNGOS TARYBA,

               atsižvelgdama į Sutartį dėl Europos Sąjungos veikimo, ypač į jos 43 straipsnio 2 dalį kartu su 218 straipsnio 5 dalimi,

               atsižvelgdama į Europos Komisijos pasiūlymą,

               kadangi:

               (1)Europos Sąjungos ir Kuko Salų Vyriausybės tausios žvejybos partnerystės susitarimas
                  6
                (toliau – Susitarimas), patvirtintas Tarybos sprendimu (ES) 2017/418
                  7
               , įsigaliojo 2017 m. gegužės 10 d. Susitarimo įgyvendinimo protokolas (toliau – Protokolas) buvo ketverius metus laikinai taikomas
                  8
                nuo 2016 m. spalio 14 d.;

               (2)Protokolas turės baigti galioti 2020 m. spalio 13 d.;

               (3)2020 m. liepos 7 d. Taryba įgaliojo Komisiją pradėti derybas su Kuko Salomis dėl Tausios žvejybos partnerystės susitarimo naujo įgyvendinimo protokolo sudarymo;

               (4)kol baigsis derybos dėl Protokolo atnaujinimo, Komisija Sąjungos vardu derėjosi dėl susitarimo pasikeičiant laiškais, kuriuo ne ilgesniam kaip vienų metų laikotarpiui pratęsiamas Europos Sąjungos ir Kuko Salų Vyriausybės tausios žvejybos partnerystės susitarimo įgyvendinimo protokolo galiojimas. Derybos buvo sėkmingai užbaigtos ir 2020 m. liepos 29 d. Susitarimas pasikeičiant laiškais buvo parafuotas;

               (5)Susitarimo pasikeičiant laiškais tikslas – sudaryti sąlygas Sąjungai ir Kuko Saloms toliau bendradarbiauti siekiant skatinti tausios žvejybos politiką ir racionalų Kuko Salų vandenyse esančių žvejybos išteklių naudojimą ir leisti Sąjungos laivams žvejoti tuose vandenyse;

               (6)(5)todėl Susitarimas pasikeičiant laiškais turėtų būti Sąjungos vardu pasirašytas su sąlyga, kad jis vėliau bus sudarytas;

               (7)siekiant užtikrinti Sąjungos laivų žvejybos Kuko Salų vandenyse tęstinumą, Susitarimas pasikeičiant laiškais turėtų būti laikinai taikomas,

               PRIĖMĖ ŠĮ SPRENDIMĄ:

               1 straipsnis

               Sąjungos vardu tvirtinamas Europos Sąjungos ir Kuko Salų Vyriausybės susitarimo pasikeičiant laiškais, kuriuo pratęsiamas Europos Sąjungos ir Kuko Salų Vyriausybės tausios žvejybos partnerystės susitarimo įgyvendinimo protokolo, baigsiančio galioti 2020 m. spalio 13 d., galiojimas (toliau – Susitarimas pasikeičiant laiškais), pasirašymas, su sąlyga, kad Susitarimas bus sudarytas.

               Susitarimo pasikeičiant raštais tekstas pridedamas prie šio sprendimo.

               2 straipsnis

               Tarybos generalinis sekretoriatas parengia įgaliojamąjį raštą, kuriuo Susitarimo pasikeičiant laiškais derybininko nurodytam (-iems) asmeniui (-ims) suteikiami įgaliojimai tą susitarimą pasirašyti su sąlyga, kad jis bus sudarytas.

               3 straipsnis

               Kol įsigalios, Susitarimas pasikeičiant laiškais pagal jo 6 punktą laikinai taikomas nuo 2020 m. spalio 14 d. arba nuo bet kurios kitos vėlesnės datos po jo pasirašymo.

               4 straipsnis

               Šis sprendimas įsigalioja kitą dieną po jo paskelbimo Europos Sąjungos oficialiajame leidinyje.

               Priimta Briuselyje

                     Tarybos vardu

                     Pirmininkas

               FINANSINĖ TEISĖS AKTO PASIŪLYMO PAŽYMA

               1.
                     PASIŪLYMO (INICIATYVOS) STRUKTŪRA

               1,1.
                     Pasiūlymo (iniciatyvos) pavadinimas

                  Pasiūlymas dėl Tarybos sprendimo dėl Susitarimo pasikeičiant laiškais, kuriuo pratęsiamas Europos Sąjungos ir Kuko Salų Vyriausybės tausios žvejybos partnerystės susitarimo įgyvendinimo protokolo, baigsiančio galioti 2020 m. spalio 13 d., galiojimas, pasirašymo ES vardu ir laikino taikymo.

               1.2.
                     Atitinkama (-os) politikos sritis (-ys)

                  11 – Jūrų reikalai ir žuvininkystė

                  11.03 – Privalomi įnašai, mokami regioninėms žvejybos valdymo organizacijoms (RŽVO) ir kitoms tarptautinėms organizacijoms, taip pat pagal tausios žvejybos susitarimus (TŽPS).

                  11.03.01 – Trečiųjų šalių vandenyse Sąjungos žvejybos laivų vykdomos žvejybos veiklos valdymo pagrindo nustatymas

               1.3.
                     Pasiūlymas (iniciatyva) susijęs (-usi) su:

               ◻ nauju veiksmu

               ◻ nauju veiksmu, kai bus įgyvendintas bandomasis projektas ir (arba) atlikti parengiamieji veiksmai
                  9

               X esamo veiksmo galiojimo pratęsimu

               ◻ vieno ar daugiau veiksmų sujungimu arba nukreipimu į kitą / naują veiksmą

               1.4.
                     Tikslas (-ai)

               1.4.1.
                     Bendrasis (-ieji) tikslas (-ai)

                  Derybos dėl tausios žvejybos partnerystės susitarimų (TŽPS) su trečiosiomis šalimis ir jų sudarymas atitinka bendrąjį tikslą – suteikti Europos Sąjungos žvejybos laivams prieigą prie trečiųjų šalių žvejybos zonų ir plėtoti partnerystės ryšius su tomis šalimis siekiant tausiau naudoti Sąjungai nepriklausančiuose vandenyse esančius žvejybos išteklius.

                  TŽPS taip pat užtikrinama bendros žuvininkystės politikos principų ir kitose Europos politikos srityse prisiimtų įsipareigojimų (tausaus trečiųjų šalių išteklių naudojimo, kovos su neteisėta, nedeklaruojama ir nereglamentuojama (NNN) žvejyba, šalių partnerių integravimo į pasaulio ekonomiką ir geresnio politinio bei finansinio žuvininkystės valdymo) darna.

               1.4.2.
                     Konkretus (-ūs) tikslas (-ai)

                  Konkretus tikslas

                  Paisant kitų Europos politikos sričių, prisidėti prie tausios žvejybos užtikrinimo ES nepriklausančiuose vandenyse, išlaikyti Europos galimybę žvejoti tolimuose žvejybos rajonuose ir ginti Europos žvejybos sektoriaus ir vartotojų interesus derantis su pakrantės valstybėmis dėl TŽPS ir juos sudarant.

                  Atitinkama VGV / VGB veikla

                  Jūrų reikalai ir žuvininkystė: nustatyti Europos Sąjungos žvejybos laivų žvejybos veiklos trečiųjų šalių vandenyse valdymo sistemą (TŽPS) (11.03.01 biudžeto eilutė).

               1.4.3.
                     Numatomas (-i) rezultatas (-ai) ir poveikis

               Nurodyti poveikį, kurį pasiūlymas (iniciatyva) turėtų padaryti tiksliniams gavėjams (tikslinėms grupėms).

                  Dabartinio TŽPS protokolo galiojimo pratęsimas leidžia išvengti Europos laivų žvejybos veiklos pertrūkio pasibaigus jo galiojimui 2020 m. spalio 13 d. Pratęsimas galios ne ilgiau kaip vienus metus, kol bus baigtos derybos dėl Protokolo atnaujinimo.

                  Protokolu sudaroma galimybė užmegzti strateginę Europos Sąjungos ir Kuko Salų Vyriausybės žvejybos partnerystę. Be to, Protokolu prisidedama prie geresnio žvejybos išteklių išsaugojimo ir valdymo, ypač prie stebėjimo, kad nebūtų vykdoma neteisėta žvejyba, ir kovos su ja bei prie paramos smulkiosios žvejybos sektoriui, nes pagal jį teikiama finansinė parama (parama sektoriui) šalies partnerės nacionaliniu lygmeniu priimtoms programoms įgyvendinti.

               1.4.4.
                     Veiklos rezultatų rodikliai

               Nurodyti pažangos ir pasiekimų stebėsenos rodiklius.

                  Žvejybos galimybių išnaudojimo lygis (kasmet panaudotų žvejybos leidimų procentinė dalis, palyginti su Protokolo teikiamomis galimybėmis).

                  Laimikio duomenų rinkimas bei analizė ir komercinė Susitarimo vertė.

                  Indėlis kuriant darbo vietas ir pridėtinę vertę Sąjungoje ir stabilizuojant jos rinką (kartu su kitais TŽPS).

                  Indėlis gerinant šalies partnerės žvejybos veiklos mokslinius tyrimus, stebėseną ir kontrolę ir plėtojant jos žvejybos, ypač smulkiosios žvejybos, sektoriaus veiklą.

               1.5.
                     Pasiūlymo (iniciatyvos) pagrindas

               1.5.1.
                     Trumpalaikiai arba ilgalaikiai poreikiai, įskaitant išsamų iniciatyvos įgyvendinimo pradinio etapo tvarkaraštį

                  Numatoma, kad Susitarimas pasikeičiant laiškais, kuriuo protokolas pratęsiamas, bus laikinai taikomas nuo jo pasirašymo dienos, nuo 2020 m. spalio 14 d. arba nuo bet kurios kitos vėlesnės datos po pasirašymo, siekiant išvengti žvejybos operacijų, vykdomų pagal dabartinį protokolą, pertrūkio.

               1.5.2.
                     Sąjungos dalyvavimo pridėtinė vertė (gali būti susijusi su įvairiais veiksniais, pvz., koordinavimo nauda, teisiniu tikrumu, didesniu veiksmingumu ar papildomumu). Šiame punkte „Sąjungos dalyvavimo pridėtinė vertė“ – dalyvaujant Sąjungai užtikrinama vertė, papildanti vertę, kuri būtų užtikrinta vien valstybių narių veiksmais.

                  Jei Sąjunga nesudarytų naujo protokolo, būtų trukdoma ES laivų žvejybos veiklai, nes Susitarime nustatyta sąlyga, pagal kurią žvejybos veiklą leidžiama vykdyti tik laikantis Protokole apibrėžtos tvarkos. Taigi ES tolimojo plaukiojimo laivynui pridėtinė vertė yra akivaizdi. Protokole taip pat numatytas tvirtesnio ES ir Kuko Salų bendradarbiavimo pagrindas.

               1.5.3.
                     Panašios patirties išvados

                  Išanalizavusios potencialias žvejybos Kuko Salų žvejybos laimikio perspektyvas, turimus vertinimus ir mokslines rekomendacijas, šalys nustatė orientacinį tunų ir tunams giminingų rūšių žuvų kiekį – 7 000 t per metus neviršijant žvejybos galimybių, suteiktų 4 tunus gaubiamaisiais tinklais žvejojantiems laivams. Teikiant paramą sektoriui, atsižvelgiama į Kuko Salų žuvininkystės institucijų gebėjimų stiprinimo poreikius ir nacionalinės žuvininkystės strategijos prioritetus, įskaitant mokslinių tyrimų ir žuvininkystės kontrolės bei stebėsenos veiklą.

               1.5.4.
                     Suderinamumas su daugiamete finansine programa ir galima sinergija su kitomis atitinkamomis priemonėmis

                  Pagal TŽPS skiriamos finansinės kompensacijos lėšos sudaro Kuko Salų nacionalinio biudžeto pakeičiamas pajamas. Tačiau paramai sektoriui numatytos lėšos skiriamos (paprastai įtraukiant į metinį finansų įstatymą) už žuvininkystę atsakingai ministerijai – tai yra TŽPS sudarymo ir stebėsenos sąlyga. Šie finansiniai ištekliai yra suderinami su kitais tarptautinio finansavimo tiekėjų lėšų, skiriamų nacionaliniams žvejybos projektams ir (arba) programoms įgyvendinti, šaltiniais.

               1.5.5.
                     Įvairių turimų finansavimo galimybių vertinimas, įskaitant perskirstymo mastą

                  Netaikoma

               Pasiūlymo (iniciatyvos) trukmė ir finansinis poveikis

               X trukmė ribota

               ◻
                     Galioja nuo 2020 iki 2022 m.

               X
                     įsipareigojimų asignavimų finansinis poveikis 2020 m., o mokėjimų asignavimų – nuo 2020 iki 2022 m.

               ◻ trukmė neribota

               įgyvendinimo pradinis laikotarpis – nuo MMMM iki MMMM,

               vėliau – visuotinis taikymas.

               Numatytas (-i) valdymo būdas (-ai)
                  10

               X Tiesioginis valdymas, vykdomas Komisijos:

               X padalinių, įskaitant Sąjungos delegacijų darbuotojus;

               ◻
                     vykdomųjų įstaigų.

               ◻ Pasidalijamasis valdymas kartu su valstybėmis narėmis

               ◻ Netiesioginis valdymas, biudžeto vykdymo užduotis pavedant:

               ◻ trečiosioms šalims arba jų paskirtoms įstaigoms;

               ◻ tarptautinėms organizacijoms ir jų agentūroms (nurodyti);

               ◻ EIB ir Europos investicijų fondui;

               ◻ Finansinio reglamento 70 ir 71 straipsniuose nurodytiems organams;

               ◻ viešosios teisės reglamentuojamoms įstaigoms;

               ◻ įstaigoms, kurių veiklą reglamentuoja privatinė teisė, veikiančioms viešųjų paslaugų srityje, jeigu jos pateikia pakankamų finansinių garantijų;

               ◻ įstaigoms, kurių veiklą reglamentuoja valstybės narės privatinė teisė, kurioms pavesta įgyvendinti viešojo ir privačiojo sektorių partnerystę ir kurios pateikia pakankamų finansinių garantijų;

               ◻ asmenims, kuriems pavestas konkrečių BUSP veiksmų vykdymas pagal ES sutarties V antraštinę dalį ir kurie nurodyti atitinkamame pagrindiniame teisės akte.

               Jei nurodomas daugiau kaip vienas valdymo būdas, išsamią informaciją pateikti šio punkto pastabų skiltyje.

               Pastabos

               2.
                     VALDYMO PRIEMONĖS

               2.1.
                     Stebėsenos ir ataskaitų teikimo taisyklės

               Nurodyti dažnumą ir sąlygas.

                  Komisija (Jūrų reikalų ir žuvininkystės GD, bendradarbiaudamas su žuvininkystės atašė regione (Fidžyje)) užtikrins nuolatinį Protokolo įgyvendinimo – ypač ūkinės veiklos vykdytojų naudojimosi žvejybos galimybėmis, laimikio duomenų ir paramos sektoriui sąlygų laikymosi – stebėjimą.

                  Be to, TŽPS numatytas ne mažiau kaip vienas metinis jungtinio komiteto posėdis, per kurį Komisija ir Kuko Salų Vyriausybė apžvelgia Susitarimo ir Protokolo įgyvendinimą ir, jei reikia, pakoreguoja programavimą, o atitinkamais atvejais – ir Protokole nustatytą finansinį įnašą.

               2.2.
                     Valdymo ir kontrolės sistema (-os)

               2.2.1.
                     Valdymo būdo (-ų), finansavimo įgyvendinimo mechanizmo (-ų), mokėjimo tvarkos ir siūlomos kontrolės strategijos pagrindimas

                  Nustatyta rizika – ES laivų savininkų nepakankamai išnaudojamos žvejybos galimybės ir nepakankamas arba uždelstas Kuko Salų žvejybos sektoriaus politikai finansuoti numatytų lėšų panaudojimas.

               2.2.2.
                     Informacija apie nustatytą riziką ir jai sumažinti įdiegtą (-as) vidaus kontrolės sistemą (-as)

                  Numatytas glaudus su Susitarime bei Protokole numatytu sektoriaus politikos planavimu ir įgyvendinimu susijęs dialogas. Bendra rezultatų analizė taip pat yra šių kontrolės priemonių dalis.

                  Be to, Susitarime ir Protokole numatytos specialios išlygos jų galiojimui sustabdyti, esant tam tikroms sąlygoms ir susiklosčius konkrečioms aplinkybėms.

               2.2.3.
                     Kontrolės išlaidų efektyvumo apskaičiavimas ir pagrindimas (kontrolės sąnaudų ir susijusių valdomų lėšų vertės santykis) ir numatomo klaidų rizikos lygio vertinimas (atliekant mokėjimą ir užbaigiant programą)

               2.3.
                     Sukčiavimo ir pažeidimų prevencijos priemonės

               Nurodyti dabartines arba numatytas prevencijos ir apsaugos priemones, pvz., išdėstytas Kovos su sukčiavimu strategijoje.

                  Komisija įsipareigoja užmegzti politinį dialogą ir reguliariai koordinuoti darbą su Kuko Salų Vyriausybe, kad būtų galima pagerinti Susitarimo ir Protokolo administravimą ir kad ES galėtų labiau prisidėti prie tausaus išteklių valdymo. Bet kokiam Komisijos mokėjimui pagal TŽPS yra taikomos standartinės Komisijos taisyklės ir biudžeto bei finansinės procedūros. Visų pirma tiksliai nurodoma trečiosios šalies banko sąskaita, į kurią mokamas finansinis įnašas. Protokole nustatyta, kad finansinis įnašas turi būti pervedamas į paskirtą Vyriausybės banko sąskaitą Kuko Salose.

               3.
                     NUMATOMAS PASIŪLYMO (INICIATYVOS) FINANSINIS POVEIKIS

               3.1.
                     Daugiametės finansinės programos išlaidų kategorija (-os) ir biudžeto išlaidų eilutė (-ės), kurioms daromas poveikis

               Dabartinės biudžeto eilutės

               Daugiametės finansinės programos išlaidų kategorijas ir biudžeto eilutes nurodyti eilės tvarka.

                        Daugiametės finansinės programos išlaidų kategorija

                        Biudžeto eilutė

                        Išlaidų rūšis

                        Įnašas

                        Numeris

                        DA / NDA
                           11

                        ELPA šalių
                           12

                        Šalių kandidačių
                           13

                        Trečiųjų valstybių

                        pagal Finansinio reglamento 21 straipsnio 2 dalies b punktą

                        2001 03 11

                        Europos Sąjungos žvejybos laivų žvejybos veiklos, vykdomos trečiosios šalies vandenyse, valdymo sistemos nustatymas (TŽS)

                        DA

                        NE

                        NE

                        NE

                        NE

               Prašomos sukurti naujos biudžeto eilutės

               Daugiametės finansinės programos išlaidų kategorijas ir biudžeto eilutes nurodyti eilės tvarka.

                        Daugiametės finansinės programos išlaidų kategorija

                        Biudžeto eilutė

                        Išlaidų rūšis

                        Įnašas

                        Numeris

                        DA / NDA

                        ELPA šalių

                        Šalių kandidačių

                        Trečiųjų valstybių

                        pagal Finansinio reglamento 21 straipsnio 2 dalies b punktą

                        [XX.YY.YY.YY]

                        TAIP / NE

                        TAIP / NE

                        TAIP / NE

                        TAIP / NE

               3.2.
                     Numatomas pasiūlymo finansinis poveikis asignavimams

               3.2.1.
                     Numatomo poveikio veiklos asignavimams santrauka

               ◻
                     Pasiūlymui (iniciatyvai) įgyvendinti veiklos asignavimai nenaudojami

               X
                     Pasiūlymui (iniciatyvai) įgyvendinti veiklos asignavimai naudojami taip:

               mln. EUR (tūkstantųjų tikslumu)

                        Daugiametės finansinės programos išlaidų kategorija

                        Numeris

                        2

                        Tvarus augimas. Gamtos ištekliai

                        GD: MARE

                        2020

                        2021

                        IŠ VISO

                        •Veiklos asignavimai

                        Biudžeto eilutė
                           14
                         11.0301

                        Įsipareigojimai

                        1a

                        0,700

                        0,700

                        Mokėjimai

                        2 a

                        0,350

                        0,350

                        0,700

                        Biudžeto eilutė

                        Įsipareigojimai

                        1b

                        Mokėjimai

                        2b

                        Administracinio pobūdžio asignavimai, finansuojami iš konkrečių programų rinkinio lėšų
                           15

                        Biudžeto eilutė

                        (3)

                        IŠ VISO asignavimų
                        MARE GD

                        Įsipareigojimai

                        =1a+1b +3

                        Mokėjimai

                        =2a+2b

                        +3

                        • IŠ VISO veiklos asignavimų

                        Įsipareigojimai

                        (4)

                        0,700

                        0,700

                        Mokėjimai

                        (5)

                        0,350

                        0,350

                        0,700

                        •IŠ VISO administracinio pobūdžio asignavimų, finansuojamų iš konkrečių programų rinkinio lėšų

                        (6)

                        IŠ VISO asignavimų pagal daugiametės finansinės programos 2 IŠLAIDŲ KATEGORIJĄ

                        Įsipareigojimai

                        = 4 + 6

                        0,700

                        0,700

                        Mokėjimai

                        = 5 + 6

                        0,350

                        0,350

                        0,700

               Jei pasiūlymas (iniciatyva) daro poveikį kelioms veiklos išlaidų kategorijoms, pakartokite pirmiau pateiktą dalį:

                        •IŠ VISO veiklos asignavimų (visose veiklos išlaidų kategorijose)

                        Įsipareigojimai

                        (4)

                        Mokėjimai

                        (5)

                         IŠ VISO administracinio pobūdžio asignavimų, finansuojamų iš konkrečių programų paketo lėšų (visose veiklos išlaidų kategorijose) IŠ VISO asignavimų

                        (6)

                        IŠ VISO asignavimų pagal daugiametės finansinės programos 1–4 IŠLAIDŲ KATEGORIJAS
                        (Orientacinė suma)

                        Įsipareigojimai

                        = 4 + 6

                        0,700

                        0,700

                        Mokėjimai

                        = 5 + 6

                        0,350

                        0,350

                        0,700

                        Daugiametės finansinės programos išlaidų kategorija

                        5

                        „Administracinės išlaidos“

               Šią dalį pildyti naudojant administracinio pobūdžio biudžeto duomenų lentelę, kuri pirmiausia bus pateikta

                  finansinės teisės akto pasiūlymo pažymos priede

                (vidaus taisyklių V priede) ir įkelta į DECIDE tarnybų tarpusavio konsultacijoms.

               mln. EUR (tūkstantųjų tikslumu)

                        2020

                        2021

                        IŠ VISO

                        GD: MARE

                        • Žmogiškieji ištekliai

                        • Kitos administracinės išlaidos

                        IŠ VISO MARE GD

                        Asignavimai

                        IŠ VISO asignavimų pagal daugiametės finansinės programos 5 IŠLAIDŲ KATEGORIJĄ

                        (Iš viso įsipareigojimų = iš viso mokėjimų)

               mln. EUR (tūkstantųjų tikslumu)

                        2020

                        2021

                        IŠ VISO

                        IŠ VISO asignavimų pagal daugiametės finansinės programos 1–5 IŠLAIDŲ KATEGORIJAS

                        Įsipareigojimai

                        0,700

                        0,700

                        Mokėjimai

                        0,350

                        0,350

                        0,700

               3.2.2.
                     Numatomas veiklos asignavimais finansuojamas atliktas darbas

               Įsipareigojimų asignavimai mln. EUR (tūkstantųjų tikslumu)

                        Nurodyti tikslus ir rezultatus

                        ⇩

                        2019

                        2020

                        2021

                        IŠ VISO

                        Rūšis
                           16

                        Vidutinės sąnaudos

                        Numeris

                        Sąnaudos

                        Numeris

                        Sąnaudos

                        Numeris

                        Sąnaudos

                        Numeris

                        Bendras skaičius

                        Iš viso sąnaudų

                        1 KONKRETUS TIKSLAS
                           17
                        ...

                        – Prieiga

                        Kasmetinis

                        0,350

                        0,350

                        4,125

                        61,625

                        – Parama sektoriui

                        Kasmetinis

                        0,350

                        0,350

                        – Atliktas darbas

                        1 konkretaus tikslo tarpinė suma

                        0,700

                        0,700

                        2 KONKRETUS TIKSLAS ...

                        – Atliktas darbas

                        2 konkretaus tikslo tarpinė suma

                        IŠ VISO

                        0,700

                        0,700

               3.2.3.
                     Numatomo poveikio administraciniams asignavimams santrauka

               X
                     Pasiūlymui (iniciatyvai) įgyvendinti administracinio pobūdžio asignavimų nenaudojama

               ◻
                     Pasiūlymui (iniciatyvai) įgyvendinti administracinio pobūdžio asignavimai naudojami taip:

               mln. EUR (tūkstantųjų tikslumu)

                        N
                           metai
                           18

                        N+1
                           metai

                        N+2
                           metai

                        N+3
                           metai

                        Atsižvelgiant į poveikio trukmę įterpti reikiamą metų skaičių (žr. 1.6 punktą)

                        IŠ VISO

                        Daugiametės finansinės programos 5 IŠLAIDŲ KATEGORIJA

                        Žmogiškieji ištekliai

                        Kitos administracinės išlaidos

                        Daugiametės finansinės programos 5 IŠLAIDŲ KATEGORIJOS tarpinė suma

                        Neįtraukta į daugiametės finansinės programos 5 IŠLAIDŲ KATEGORIJĄ
                           19

                        Žmogiškieji ištekliai

                        Kitos administracinio pobūdžio išlaidos

                        Neįtraukta į daugiametės finansinės programos 5 IŠLAIDŲ KATEGORIJĄ tarpinė suma

                        IŠ VISO

               Žmogiškųjų išteklių ir kitų administracinio pobūdžio išlaidų asignavimų poreikiai bus tenkinami iš GD asignavimų, jau paskirtų priemonei valdyti ir (arba) perskirstytų generaliniame direktorate, ir prireikus finansuojami iš papildomų lėšų, kurios atsakingam GD gali būti skiriamos pagal metinę asignavimų skyrimo procedūrą ir atsižvelgiant į biudžeto apribojimus.

               3.2.3.1.
                     Numatomi žmogiškųjų išteklių poreikiai

               X
                     Pasiūlymui (iniciatyvai) įgyvendinti žmogiškųjų išteklių nenaudojama.

               ◻
                     Pasiūlymui (iniciatyvai) įgyvendinti žmogiškieji ištekliai naudojami taip:

               Sąmatą surašyti etatų vienetais

                        N
                           metai

                        N+1
                           metai

                        N+2 metai

                        N+3 metai

                        Atsižvelgiant į poveikio trukmę įterpti reikiamą metų skaičių (žr. 1.6 punktą)

                        • Etatų plano pareigybės (pareigūnai ir laikinieji darbuotojai)

                        XX 01 01 01 (Komisijos būstinė ir atstovybės)

                        XX 01 01 02 (delegacijos)

                        XX 01 05 01/11/21 (Netiesioginiai moksliniai tyrimai)

                        10 01 05 01/11 (Tiesioginiai moksliniai tyrimai)

                        •Išorės darbuotojai (etatų vienetais)
                           20

                        XX 01 02 01 (AC, END, INT finansuojami iš bendrojo biudžeto)

                        XX 01 02 02 (CA, LA, SNE, INT ir JPD atstovybėse)

                        XX 01 04 yy
                           21

                        – būstinėje

                        – delegacijose

                        XX 01 05 02/12/22 (CA, SNE, INT – netiesioginiai moksliniai tyrimai)

                        10 01 05 02/12 (CA, SNE, INT – tiesioginiai moksliniai tyrimai)

                        Kitos biudžeto eilutės (nurodyti)

                        IŠ VISO

               XX yra atitinkama politikos sritis arba biudžeto antraštinė dalis.

               Žmogiškųjų išteklių reikalavimai bus tenkinami panaudojant GD darbuotojus, jau paskirtus priemonei valdyti ir (arba) perskirstytus generaliniame direktorate, ir prireikus finansuojami iš papildomų lėšų, kurios atsakingam GD gali būti skiriamos pagal metinę asignavimų skyrimo procedūrą ir atsižvelgiant į biudžeto apribojimus.

               Vykdytinų užduočių aprašymas:

                        Pareigūnai ir laikinieji darbuotojai

                        Protokolo įgyvendinimas (mokėjimai, ES laivų prieiga prie Kuko Salų vandenų, žvejybos leidimų tvarkymas), pasirengimas jungtinio komiteto posėdžiams ir juose numatytų veiksmų vykdymas, pasirengimas atnaujinti Protokolą – išorės vertinimas, teisėkūros procedūros, derybos.

                        Išorės darbuotojai

                        Protokolo įgyvendinimas: ryšiai su Kuko Salų valdžios institucijomis dėl ES laivų prieigos prie Kuko Salų vandenų, žvejybos leidimų tvarkymas, pasirengimas jungtinio komiteto posėdžiams ir juose numatytų veiksmų vykdymas ir visų pirma paramos sektoriui teikimas.

               3.2.4.
                     Suderinamumas su dabartine daugiamete finansine programa

               Pasiūlyme (iniciatyvoje):

               X
                     Galima visiškai finansuoti perskirstant asignavimą atitinkamoje daugiametės finansinės programos (DFP) išlaidų kategorijoje.

                  Tai susiję su rezervo eilutės naudojimu (40 skyrius).

               ◻
                     Reikia panaudoti nepaskirstytą maržą pagal atitinkamą DFP išlaidų kategoriją ir (arba) specialias priemones, kaip apibrėžta DFP reglamente.

                  Paaiškinti, ką reikia atlikti, ir nurodyti atitinkamas išlaidų kategorijas, biudžeto eilutes bei sumas ir pasiūlytas naudoti priemones.

               ◻
                     Reikia persvarstyti DFP.

                  Paaiškinti, ką reikia atlikti, ir nurodyti atitinkamas išlaidų kategorijas, biudžeto eilutes ir sumas.

               3.2.5.
                     Trečiųjų šalių įnašai

               Pasiūlyme (iniciatyvoje):

               X
                     nenumatyta bendro su trečiosiomis šalimis finansavimo

               ◻
                     numatytas trečiųjų šalių bendras finansavimas apskaičiuojamas taip:

               Asignavimai mln. EUR (tūkstantųjų tikslumu)

                        N
                           metai
                           22

                        N+1
                           metai

                        N+2
                           metai

                        N+3
                           metai

                        Atsižvelgiant į poveikio trukmę įterpti reikiamą metų skaičių (žr. 1.6 punktą)

                        Iš viso

                        Nurodyti bendrą finansavimą teikiančią įstaigą

                        IŠ VISO bendrai finansuojamų asignavimų

               3.3.
                     Numatomas poveikis pajamoms

               X
                     Pasiūlymas (iniciatyva) neturi finansinio poveikio pajamoms.

               ◻
                     Pasiūlymas (iniciatyva) turi finansinį poveikį:

               ◻
                     nuosaviems ištekliams

               ◻
                     kitoms pajamoms

               nurodyti, jei pajamos priskirtos išlaidų eilutėms ◻

                    mln. EUR (tūkstantųjų tikslumu)

                        Biudžeto įplaukų eilutė:

                        Einamųjų finansinių metų biudžeto asignavimai

                        Pasiūlymo (iniciatyvos) poveikis
                           23

                        N
                           metai

                        N+1
                           metai

                        N+2
                           metai

                        N+3
                           metai

                        Atsižvelgiant į poveikio trukmę įterpti reikiamą metų skaičių (žr. 1.6 punktą)

                        …………. straipsnis

               Asignuotųjų pajamų atveju nurodyti biudžeto išlaidų eilutę (-es), kuriai (-oms) daromas poveikis.

               Kitos pastabos (pvz., poveikio pajamoms apskaičiavimo metodas (formulė) arba kita informacija).

                     (1)

                        Tarybos sprendimas, kuriuo suteikiami įgaliojimai pradėti derybas dėl Europos Sąjungos ir Kuko Salų Vyriausybės tausios žvejybos partnerystės susitarimo naujo protokolo ir galimo to susitarimo dabartinio protokolo pratęsimo (dok. Nr. ST 8848/20).

                     (2)

                        Visų pirma dėl COVID-19 pandemijos pasekmių, nulėmusių dabartinę sanitarinę padėtį pasaulyje.

                     (3)

                        Europos Sąjungos ir Kuko Salų Vyriausybės tausios žvejybos partnerystės susitarimo įgyvendinimo protokolas (OL L 131, 2016 5 20, p. 10.)

                     (4)

                        OL L 354, 2013 12 28, p. 22.

                     (5)

                        Atsižvelgiant į Tarpinstitucinį susitarimą dėl bendradarbiavimo biudžeto klausimais (2013/C 373/01).

                     (6)

                        OL L 131, 2016 5 20, p. 3.

                     (7)

                        2017 m. vasario 28 d. Tarybos sprendimas (ES) 2017/418 dėl Europos Sąjungos ir Kuko Salų Vyriausybės tausios žvejybos partnerystės susitarimo ir jo įgyvendinimo protokolo sudarymo Europos Sąjungos vardu (OL L 64, 2017 3 10, p. 1).

                     (8)

                        OL L 289, 2016 10 25, p. 1.

                     (9)

                        Kaip nurodyta Finansinio reglamento 58 straipsnio 2 dalies a arba b punkte.

                     (10)

                        Informacija apie valdymo būdus ir nuorodos į Finansinį reglamentą pateikiamos svetainėje „BudgWeb“
                  https://myintracomm.ec.europa.eu/budgweb/EN/man/budgmanag/Pages/budgmanag.aspx

                     (11)

                        DA – diferencijuotieji asignavimai, NDA – nediferencijuotieji asignavimai.

                     (12)

                        ELPA – Europos laisvosios prekybos asociacija.

                     (13)

                        Valstybių kandidačių ir, kai taikoma, Vakarų Balkanų potencialių kandidačių.

                     (14)

                        Pagal oficialią biudžeto nomenklatūrą.

                     (15)

                        Techninė ir (arba) administracinė pagalba bei išlaidos ES programų ir (arba) veiksmų įgyvendinimui remti (buvusios BA eilutės), netiesioginiai moksliniai tyrimai, tiesioginiai moksliniai tyrimai.

                     (16)

                        Atlikti darbai – tai būsimi produktai ir paslaugos (pvz., finansuota studentų mainų, nutiesta kelių kilometrų ir kt.).

                     (17)

                        Kaip apibūdinta 1.4.2 skirsnyje „Konkretus (-ūs) tikslas (-ai) ...“.

                     (18)

                        N metai yra pasiūlymo (iniciatyvos) įgyvendinimo pradžios metai. Pakeiskite „N“ numatomais pirmaisiais įgyvendinimo metais (pavyzdžiui, 2021). Atitinkamai pakeiskite vėlesnius metus.

                     (19)

                        Techninė ir (arba) administracinė pagalba bei išlaidos ES programų ir (arba) veiksmų įgyvendinimui remti (buvusios BA eilutės), netiesioginiai moksliniai tyrimai, tiesioginiai moksliniai tyrimai.

                     (20)

                        CA – sutartininkas („Contract Staff“), LA – vietos darbuotojas („Local Staff“), SNE – deleguotasis nacionalinis ekspertas („Seconded National Expert“), INT – per agentūrą įdarbintas darbuotojas („agency staff“), JPD – jaunesnysis delegacijos specialistas („Junior Professionals in Delegations“).

                     (21)

                        Neviršijant viršutinės ribos, nustatytos išorės darbuotojams, finansuojamiems iš veiklos asignavimų (buvusių BA eilučių).

                     (22)

                        N metai yra pasiūlymo (iniciatyvos) įgyvendinimo pradžios metai. Pakeiskite „N“ numatomais pirmaisiais įgyvendinimo metais (pavyzdžiui, 2021). Atitinkamai pakeiskite vėlesnius metus.

                     (23)

                        Tradiciniai nuosavi ištekliai (muitai, cukraus mokesčiai) turi būti nurodomi grynosiomis sumomis, t. y. iš bendros sumos atskaičius 20 % surinkimo sąnaudų.

    ---documentbreak---

               EUROPOS KOMISIJA
            Briuselis, 2020 09 24
            COM(2020) 598 final
            PRIEDAS
            prie
            Pasiūlymo dėl TARYBOS SPRENDIMO
            on the signing, on behalf of the European Union, and provisional application of the Agreement in the dėl Europos Sąjungos ir Kuko Salų Vyriausybės susitarimo pasikeičiant laiškais, kuriuo pratęsiamas Europos Sąjungos ir Kuko Salų Vyriausybės tausios žvejybos partnerystės susitarimo įgyvendinimo protokolo galiojimas, pasirašymo Europos Sąjungos vardu ir laikino taikymo

               Europos Sąjungos ir Kuko Salų Vyriausybės susitarimas pasikeičiant laiškais, kuriuo pratęsiamas Europos Sąjungos ir Kuko Salų Vyriausybės tausios žvejybos partnerystės susitarimo įgyvendinimo protokolo galiojimas

               Europos Sąjungos laiškas

               Gerbiamieji,

               turiu garbę patvirtinti, kad susitarėme dėl toliau nurodytos laikinos tvarkos, kuria siekiama užtikrinti, kad būtų pratęstas šiuo metu galiojančio (2016 m. spalio 14 d.–2020 m. spalio 13 d.) Protokolo, kuriuo nustatomos Europos Sąjungos ir Kuko Salų Vyriausybės tausios žvejybos partnerystės susitarime numatytos žvejybos galimybės ir finansinis įnašas (toliau – Protokolas), galiojimas, kol bus baigtos derybos dėl Protokolo atnaujinimo.

               Šiomis aplinkybėmis Europos Sąjunga ir Kuko Salų Vyriausybė susitarė, kad:

               (1)nuo 2020 m. spalio 14 d. arba nuo bet kurios kitos vėlesnės datos po šio susitarimo pasikeičiant laiškais pasirašymo paskutiniaisiais Protokolo galiojimo metais taikoma tvarka toliau galios tomis pačiomis sąlygomis ne ilgiau kaip vienus metus;

               (2)Sąjungos finansinis įnašas už laivų prieigą prie Kuko Salų vandenų pratęsto galiojimo laikotarpiu atitiks Protokolo 2 straipsnyje numatytą metinę sumą. Šis mokėjimas visas iš karto bus atliktas ne vėliau kaip per tris mėnesius nuo šio susitarimo pasikeičiant laiškais laikino taikymo pradžios datos;

               (3)su šiuo susitarimu dėl pratęsimo susijusi paramos sektoriui suma yra 350 000 EUR. Tausios žvejybos partnerystės susitarimo 6 straipsnyje numatytas Jungtinis komitetas patvirtins šios sumos panaudojimo programą pagal Protokolo 3 straipsnio nuostatas ne vėliau kaip per keturis mėnesius nuo šio susitarimo pasikeičiant laiškais taikymo pradžios datos. Protokolo 3 straipsnyje nurodytos su paramos sektoriui įgyvendinimu ir mokėjimu susijusios sąlygos bus taikomos mutatis mutandis;

               (4)jei derybos dėl Protokolo atnaujinimo baigsis jo pasirašymu, po kurio jis įsigalios dar prieš pasibaigiant 1 punkte nustatytam vienų metų laikotarpiui, 2 ir 3 punktuose nurodytos finansinio įnašo sumos bus sumažintos pro rata temporis. Atitinkama jau sumokėta suma bus išskaičiuota iš pirmojo finansinio įnašo, mokėtino pagal naująjį protokolą;

               (5)šio susitarimo dėl pratęsimo taikymo laikotarpiu žvejybos licencijos paskutiniesiems Protokolo taikymo metams bus išduodamos laikantis Protokole nustatytų ribų ir sumokant mokesčius bei avansus, nustatytus jo 1 priedo 5 skirsnyje;

               (6)šis susitarimas pasikeičiant laiškais bus laikinai taikomas nuo 2020 m. spalio 14 d. arba nuo bet kurios kitos vėlesnės datos po jo pasirašymo, kol įsigalios. Jis įsigalios tą dieną, kurią šalys praneš viena kitai apie tuo tikslu reikalingų procedūrų užbaigimą.

               Būčiau dėkingas, jei galėtumėte patvirtinti, kad gavote šį laišką ir sutinkate su jo turiniu.

               Pagarbiai

                     …………………………

               Europos Sąjungos vardu

               Kuko Salų Vyriausybės laiškas

               Gerbiamieji,

               turiu garbę pranešti, kad gavau Jūsų šios dienos laišką, kuriame rašoma:

               „Gerbiamieji,

               turiu garbę patvirtinti, kad susitarėme dėl toliau nurodytos laikinos tvarkos, kuria siekiama užtikrinti, kad būtų pratęstas šiuo metu galiojančio (2016 m. spalio 14 d.–2020 m. spalio 13 d.) Protokolo, kuriuo nustatomos Europos Sąjungos ir Kuko Salų Vyriausybės tausios žvejybos partnerystės susitarime numatytos žvejybos galimybės ir finansinis įnašas (toliau – Protokolas), galiojimas, kol bus baigtos derybos dėl Protokolo atnaujinimo.

               Šiomis aplinkybėmis Europos Sąjunga ir Kuko Salų Vyriausybė susitarė, kad:

               (1)nuo 2020 m. spalio 14 d. arba nuo bet kurios kitos vėlesnės datos po šio susitarimo pasikeičiant laiškais pasirašymo paskutiniaisiais Protokolo galiojimo metais taikoma tvarka toliau galios tomis pačiomis sąlygomis ne ilgiau kaip vienus metus;

               (2)Sąjungos finansinis įnašas už laivų prieigą prie Kuko Salų vandenų pratęsto galiojimo laikotarpiu atitiks Protokolo 2 straipsnyje numatytą metinę sumą. Šis mokėjimas visas iš karto bus atliktas ne vėliau kaip per tris mėnesius nuo šio susitarimo pasikeičiant laiškais laikino taikymo pradžios datos;

               (3)su šiuo susitarimu dėl pratęsimo susijusi paramos sektoriui suma yra 350 000 EUR. Tausios žvejybos partnerystės susitarimo 6 straipsnyje numatytas Jungtinis komitetas patvirtins šios sumos panaudojimo programą pagal Protokolo 3 straipsnio nuostatas ne vėliau kaip per keturis mėnesius nuo šio susitarimo pasikeičiant laiškais taikymo pradžios datos. Protokolo 3 straipsnyje nurodytos su paramos sektoriui įgyvendinimu ir mokėjimu susijusios sąlygos bus taikomos mutatis mutandis;

               (4)jei derybos dėl Protokolo atnaujinimo baigsis jo pasirašymu, po kurio jis įsigalios dar prieš pasibaigiant 1 punkte nustatytam vienų metų laikotarpiui, 2 ir 3 punktuose nurodytos finansinio įnašo sumos bus sumažintos pro rata temporis. Atitinkama jau sumokėta suma bus išskaičiuota iš pirmojo finansinio įnašo, mokėtino pagal naująjį protokolą;

               (5)šio susitarimo dėl pratęsimo taikymo laikotarpiu žvejybos licencijos paskutiniesiems Protokolo taikymo metams bus išduodamos laikantis Protokole nustatytų ribų ir sumokant mokesčius bei avansus, nustatytus jo 1 priedo 5 skirsnyje;

               (6)šis susitarimas pasikeičiant laiškais bus laikinai taikomas nuo 2020 m. spalio 14 d. arba nuo bet kurios kitos vėlesnės datos po jo pasirašymo, kol įsigalios. Jis įsigalios tą dieną, kurią šalys praneš viena kitai apie tuo tikslu reikalingų procedūrų užbaigimą.

               Būčiau dėkingas, jei galėtumėte patvirtinti, kad gavote šį laišką ir sutinkate su jo turiniu.“

               Patvirtinu, kad Jūsų laiško turinys yra priimtinas mano Vyriausybei.

               Jūsų laiškas ir šis laiškas reiškia susitarimą pagal Jūsų pasiūlymą.

               Pagarbiai

               Kuko Salų Vyriausybės vardu


               EUROPOS KOMISIJA
            Briuselis, 2020 09 30
            COM(2020) 632 final
            2020/0283(NLE)
            Pasiūlymas
            TARYBOS SPRENDIMAS
            dėl pozicijos, kurios Europos Sąjungos vardu turi būti laikomasi Europos vidaus vandenų laivybos standartų rengimo komitete ir Centrinėje laivybos Reinu komisijoje, dėl standartų, susijusių su vidaus vandenų laivų techniniais reikalavimais, priėmimo

               AIŠKINAMASIS MEMORANDUMAS

               1.Pasiūlymo dalykas

               Šis pasiūlymas susijęs su sprendimu, kuriuo nustatoma pozicija, kurios Sąjungos vardu turi būti laikomasi 2020 m. spalio 13 d. Europos vidaus vandenų laivybos standartų rengimo komiteto (CESNI) posėdyje ir Centrinės laivybos Reinu komisijos (CCNR) 2020 m. gruodžio 3 d. plenarinėje sesijoje, dėl numatomo Europos standarto, kuriuo nustatomi techniniai reikalavimai vidaus vandenų laivams (ES-TRIN 2021/1 standarto), ir papildomo vidaus vandenų automatinei identifikavimo sistemai (AIS) taikomo bandymo standarto 2021/3.0 (pirmajame standarte taip pat daroma nuoroda į jį), priėmimo.

               2.Pasiūlymo aplinkybės

               2.1.CCNR ir CESNI

               Centrinė laivybos Reinu Komisija (CCNR) yra tarptautinė organizacija, turinti reguliavimo kompetenciją vidaus vandenų laivybos Reinu klausimais. CCNR šalys yra keturios valstybės narės (Belgija, Prancūzija, Vokietija ir Nyderlandai) ir Šveicarija.

               Peržiūrėtoje 1868 m. spalio 17 d. Manheime pasirašytoje Konvencijoje dėl laivybos Reino upe nustatyta Reino upės naudojimą vidaus vandenų laivybai reglamentuojanti teisinė sistema ir CCNR kompetencijos sritys. Peržiūrėtoje 1868 m. spalio 17 d. Konvencijoje dėl laivybos Reino upe, kuri taip pat vadinama Manheimo aktu, nustatyta Reino upės naudojimą laivybai vidaus vandenų keliais reglamentuojanti teisinė sistema ir CCNR kompetencijos sritys. Šiuo metu taikoma Konvencijos redakcija yra Konvencijos, iš dalies keičiančios peržiūrėtą Konvenciją dėl laivybos Reino upe, priimtos 1963 m. lapkričio 20 d. ir įsigaliojusios 1967 m. balandžio 14 d., rezultatas. Plenariniai posėdžiai vyksta du kartus per metus. Juose dalyvauja CCNR valstybių narių atstovai. Plenariniuose posėdžiuose priimami CCNR sprendimai. Juose taip pat priimamos Centrinės komisijos rezoliucijos. Kiekviena valstybė turi po vieną balsą, o sprendimai priimami vienbalsiai. Šios rezoliucijos yra teisiškai privalomos. ES nėra CCNR narė.

               2015 m. CCNR priėmė rezoliuciją, kuria įsteigtas Europos vidaus vandenų laivybos standartų rengimo komitetas (pranc. Comité Européen pour l’Élaboration de Standards dans le Domaine de Navigation Intérieure, CESNI). Komiteto užduotis – tvirtinti įvairių sričių techninius standartus, visų pirma susijusius su laivais, informacinėmis technologijomis ir įgula, teikti vienodą tokių standartų ir atitinkamų procedūrų aiškinimą ir svarstyti saugios laivybos, aplinkos apsaugos ar kitus su laivyba susijusius klausimus.

               CESNI sudaro ekspertai, atstovaujantys CCNR ir ES valstybėms narėms, turinčioms balsavimo teisę (kiekviena valstybė turi po vieną balsą). ES nėra CESNI narė. Tačiau ji gali be balsavimo teisės dalyvauti CESNI veikloje kartu su tarptautinėmis organizacijomis, kurių misija apima CESNI veiklos sritis.

               2.2.Numatomi CESNI ir CCNR aktai

               2020 m. spalio 13 d. posėdyje CESNI turi priimti naują standarto, kuriuo nustatomi techniniai reikalavimai vidaus vandenų laivams, versiją (ES-TRIN standartą 2021/1).

               Pirmąją ES-TRIN standarto redakciją (ES-TRIN 2015/1) CESNI baigė rengti 2015 m. rugsėjo 28 d. posėdyje. Ji buvo oficialiai patvirtinta 2015 m. lapkričio 26 d. plenariniame CESNI posėdyje. CESNI priėmė šiuos iš dalies pakeistus ES-TRIN standartus:

               1.2017 m. liepos 6 d. – ES-TRIN standartą 2017/1,

               2.2018 m. lapkričio 8 d. – ES-TRIN standartą 2019/1,

               Atsižvelgiant į CESNI darbo grupių darbo rezultatus ES-TRIN standartas yra reguliariai atnaujinamas.

               Reguliariai atnaujinti ES-TRIN būtina siekiant:

               ·išlaikyti aukštą vidaus vandenų laivybos saugos lygį;

               ·stebėti techninę (pvz., priešgaisrinių sistemų, navigacijos įrangos) pažangą;

               ·užtikrinti suderinamumą su ES teisės aktų sistema.

               2019 ir 2020 m. CESNI ekspertai parengė naują standarto versiją ES-TRIN 2021/1.

               Į ES-TRIN 2021/1 įtraukta įvairių pakeitimų, visų pirma šiose srityse:

               -
                     saugus atstumas, viršvandeninis bortas ir grimzlės žymės (4 skirsnis);

               -
                     dviejų plaukiančio ir stovinčio laivo garso lygio ribinių verčių sumažinimas (8.10 straipsnis);

               -
                     nešiojamieji gesintuvai (13.03 straipsnio 2 ir 4 dalys);

               -
                     ličio jonų akumuliatoriai (10.11 straipsnis);

               -
                     individualios akustinės apsaugos įrangos suteikimas ir naudojimas (14.09 straipsnio 3 dalis);

               -
                     durys gyvenamosiose patalpose (15.02 straipsnio 11 dalis);

               -
                     elektros paslaugų patalpa keleiviniuose laivuose (19.07 straipsnis);

               -
                     pramoginių laivų įranga (26.01 straipsnio 1 dalies h punktas);

               -
                     pereinamojo laikotarpio nuostatos dėl:

               •
                     stacionariųjų gaisro gesinimo sistemų;

               •
                      keleivinių laivų varymo sistemų;

               •
                     Europos ir tarptautinių standartų, taikomų laivams, plaukiojantiems visais vandens keliais, išskyrus Reino upę;

               -
                     suskystintų gamtinių dujų (SGD) bunkeriavimas (8 priedo 2.8 dalis);

               -
                     Sąjungos sertifikato galiojimo navigacijos Reino upe atveju paaiškinimai (ESI-1–1);

               -
                     specialaus sumažintos masės inkaro pripažinimas (ESI-II-9);

               -
                     kryžminių nuorodų į Europos ir tarptautinius standartus atnaujinimas;

               -
                     redakcinės pataisos įvairiomis kalbomis.

               ES-TRIN standartas 2021/1 bus atnaujintas kartu su papildomu vidaus vandenų AIS taikomu bandymo standartu 2021/3.0 su nuoroda į jį. 2019 ir 2020 m. CESNI ekspertai parengė vidaus vandenų AIS taikomą bandymo standartą 2021/3.0. Šiame standarte apibrėžiami vidaus vandenų laivuose montuojamos AIS įrangos funkciniai ir eksploataciniai reikalavimai, bandymo metodai ir reikalaujami bandymo rezultatai. Peržiūrėtas vidaus vandenų AIS taikomas bandymo standartas 2021/3.0, atspindi techninius pokyčius ir naują normatyvinę sistemą (2019 m. vasario 20 d. Komisijos įgyvendinimo reglamentą (ES) 2019/838
                  1
               , ITUR rekomendaciją M.1371–5
                  2
                ir Tarptautinio standarto IEC 61993–2
                  3
                2018 m. versiją).

               2020 m. balandžio 30 d. posėdyje CESNI nusprendė, kad ES-TRIN standartas 2021/1 ir papildomas vidaus vandenų AIS taikomas bandymo standartas 2021/3.0 bus priimti 2020 m. spalio 13 d. posėdyje. Tikimasi, kad iki 2020 m. spalio 13 d. posėdžio bus padaryti tik formalūs ir nereikšmingi standarto projekto pakeitimai. ES-TRIN 2021/1 standartas bus skelbiamas tam skirtoje interneto svetainėje (cesni.eu). (Apsaugotą) prieigą prie minėtų standartų projektų turi visos ES valstybės narės.

               Remiantis 2016 m. rugsėjo 14 d. Europos Parlamento ir Tarybos direktyva (ES) 2016/1629, kuria nustatomi vidaus vandenų laivams taikomi techniniai reikalavimai, iš dalies keičiama Direktyva 2009/100/EB ir panaikinama Direktyva 2006/87/EB
                  4
               , ES-TRIN standartas 2021/1 bus įtrauktas į ES teisę.

               Nuorodos į CESNI priimtus standartus įtrauktos į Direktyvos (ES) 2016/1629 II priedą. Remiantis tos direktyvos 31 straipsnio 1 dalimi, Komisija yra įgaliota priimti deleguotuosius aktus siekiant pritaikyti II priedą, atnaujinti be nepagrįsto vėlavimo nuorodą į naujausią ES-TRIN standarto redakciją ir nustatyta jo taikymo data.

               CCNR priims rezoliuciją, iš dalies keičiančią CCNR taisykles, kad būtų įtraukta nuoroda į ES-TRIN standartą 2021/1 ir papildomą vidaus vandenų AIS taikomą bandymo standartą 2021/3.0.

               Siekiant užtikrinti dviejų su vidaus vandenų laivams taikomais techniniais reikalavimais susijusių teisinių režimų (Reino ir ES) nuoseklumą, būtina numatyti vienodus standartus. ES teisės aktuose ir CCNR taisyklėse nuoroda į ES-TRIN 2021/1 standartą bus daroma nuo 2022 m. sausio 1 d.

               3.Pozicija, kurios turi būti laikomasi Sąjungos vardu

               Sprendimą dėl Sąjungos pozicijos nustatymo reikia priimti tam, kad tais atvejais, kai priimami sprendimai dėl vidaus vandenų laivams taikomų standartų, būtų tinkamai atsižvelgiama į ES interesus.

               ES-TRIN techninio standarto atnaujinimą intensyviai rengė CESNI ekspertai. Šiuo klausimu buvo konsultuojamasi su įvairiais viešojo ir privačiojo sektorių ekspertais. CESNI lygmeniu rengiant standartą sušaukti šie techniniai posėdžiai:

               ·darbo posėdžiai (2018 m. birželio 27–28 d., 2018 m. rugsėjo 26–27 d., 2018 m. lapkričio 20–21 d., 2019 m. kovo 5–6 d., 2019 m. birželio 25–26–27 d., 2019 m. rugsėjo 24–25 d., 2019 m. lapkričio 19–20 d., 2020 m. vasario 25-26 d. ir

               ·2020 m. balandžio 30 d. komiteto posėdis).

               Per šiuos posėdžius pasiektas ekspertų susitarimas dėl vidaus vandenų laivų techninių reikalavimų.

               Siūloma Sąjungos pozicija – priimti ES-TRIN standartą 2021/1, nes juo išlaikomas aukščiausias vidaus vandenų laivybos saugos lygis, atsižvelgiama į techninę šio sektoriaus raidą ir užtikrinamas Europos laivams taikomų reikalavimų suderinamumas.

               4.Teisinis pagrindas

               4.1.Procedūrinis teisinis pagrindas

               4.1.1.Principai

               Sutarties dėl Europos Sąjungos veikimo (SESV) 218 straipsnio 9 dalyje numatyti sprendimai, kuriais „nustatomos pozicijos, kurios Sąjungos vardu priimamos susitarimu įsteigtame organe, kai tam organui reikia priimti teisinę galią turinčius aktus, išskyrus aktus, papildančius arba pakeičiančius susitarimo institucinę struktūrą“.

               SESV 218 straipsnio 9 dalis taikoma neatsižvelgiant į tai, ar Sąjunga yra organo narė arba susitarimo šalis
                  5
               .

               Sąvoka „teisinę galią turintys aktai“ apima aktus, turinčius teisinę galią pagal aptariamą organą reglamentuojančias tarptautinės teisės normas. Ji taip pat apima priemones, kurios nėra privalomos pagal tarptautinę teisę, tačiau „gali stipriai paveikti Sąjungos teisės akto leidėjo priimamų teisės aktų [...] turinį“
                  6
               .

               4.1.2.Taikymas aptariamuoju atveju

               Ir CESNI, ir CCNR yra pagal tarptautinį susitarimą įsteigti organai.

               Nors CESNI priimtos taisyklės nėra privalomos per se, jos taps privalomos CCNR nariams, kai CCNR iš dalies pakeis savo teisinę sistemą (Reino upe plaukiojančių laivų tikrinimo taisykles), kad joje būtų atsižvelgiama į CESNI priimtą standartą, ir būtų reikalaujama jo laikytis taikant peržiūrėtą Konvenciją dėl laivybos Reino upe. CCNR nariams privalomas tokios taisyklės pobūdis įtvirtintas 1868 m. spalio 17 d. Manheimo konvencijoje
                  7
               .

               Be to, ES-TRIN standartas 2021/1 ir papildomas vidaus vandenų AIS taikomas bandymo standartas 2021/3.0 yra SESV 218 straipsnio 9 dalies taikymo tikslais teisinę galią turintys aktai, nes jie gali labai paveikti Sąjungos teisės turinį. Iš tikrųjų, darant bet kokius Direktyvos (ES) 2016/1629 pakeitimus, reikia atsižvelgti į sistemą, taikomą pagal peržiūrėtą Konvenciją dėl laivybos Reino upe.

               CESNI priimti techniniai standartai įtraukti į Direktyvos 2016/1629 II priedą ir turi būti atnaujinami priimant deleguotuosius aktus.

               Pagal Manheimo konvencijos 22 straipsnį CCNR turi įgaliojimus nustatyti privalomus techninius reikalavimus vidaus vandenų laivams.

               Rezoliucija, kurią turi priimti CCNR, kuria bus iš dalies pakeistos CCNR taisyklės, įtraukiant nuorodą į ES-TRIN standartą 2021/1 ir į papildomą vidaus vandenų AIS taikomą bandymo standartą 2021/3.0, taps CCNR šalims teisiškai privalomu aktu.

               Todėl būtina nustatyti poziciją, kuri Sąjungos vardu turi būti priimta CESNI ir CCNR dėl vidaus vandenų laivams taikomų techninių reikalavimų standartų priėmimo.

               Todėl siūlomo sprendimo procedūrinis teisinis pagrindas yra SESV 218 straipsnio 9 dalis.

               4.2.Materialinis teisinis pagrindas

               4.2.1.Principai

               Sprendimo pagal SESV 218 straipsnio 9 dalį materialinis teisinis pagrindas pirmiausia priklauso nuo numatomo akto, dėl kurio Sąjungos vardu nustatoma pozicija, tikslo ir turinio. Jeigu numatomu aktu siekiama dviejų tikslų arba jį sudaro dvi dalys ir jeigu vieną iš tų tikslų ar dalių galima laikyti pagrindiniu tikslu arba pagrindine dalimi, o kita dalis ar kiti tikslai yra tik papildomi, sprendimas pagal SESV 218 straipsnio 9 dalį turi būti grindžiamas tik vienu materialiniu teisiniu pagrindu – tuo, kurio reikalauja pagrindinis ar svarbesnis tikslas arba dalis.

               4.2.2.Taikymas aptariamuoju atveju

               Pagrindinis numatomų aktų tikslas ir turinys yra susiję su bendra transporto politika.

               Todėl siūlomo sprendimo materialinis teisinis pagrindas yra SESV 91 straipsnio 1 dalis.

               4.3.Išvada

               Siūlomo sprendimo teisinis pagrindas turėtų būti SESV 91 straipsnio 1 dalis kartu su SESV 218 straipsnio 9 dalimi.

               2020/0283 (NLE)

               Pasiūlymas

               TARYBOS SPRENDIMAS

               dėl pozicijos, kurios Europos Sąjungos vardu turi būti laikomasi Europos vidaus vandenų laivybos standartų rengimo komitete ir Centrinėje laivybos Reinu komisijoje, dėl standartų, susijusių su vidaus vandenų laivų techniniais reikalavimais, priėmimo

               EUROPOS SĄJUNGOS TARYBA,

               atsižvelgdama į Sutartį dėl Europos Sąjungos veikimo, ypač į jos 91 straipsnio 1 dalį kartu su 218 straipsnio 9 dalimi,

               atsižvelgdama į Europos Komisijos pasiūlymą,

               kadangi:

               (1)peržiūrėta 1868 m. spalio 17 d. Konvencija dėl laivybos Reino upe, iš dalies pakeista 1963 m. lapkričio 20 d. Konvencija, iš dalies keičiančia Peržiūrėtą Konvenciją dėl laivybos Reino upe, įsigaliojo 1967 m. balandžio 14 d.;

               (2)pagal Konvencijos 22 straipsnį Centrinė laivybos Reinu komisija (CCNR) gali nustatyti techninius reikalavimus laivams, plaukiojantiems vidaus vandens keliais;

               (3)Sąjungos veiksmais vidaus vandenų laivybos sektoriuje turėtų būti siekiama užtikrinti Sąjungoje taikomų vidaus vandenų laivų techninių reikalavimų rengimo nuoseklumą;

               (4)siekiant parengti įvairius vidaus vandenų laivybos techninius standartus, visų pirma susijusius su laivais, informacinėmis technologijomis ir įgula, 2015 m. birželio 3 d. CCNR įsteigtas Europos vidaus vandenų laivybos standartų rengimo komitetas (CESNI);

               (5)siekiant užtikrinti, kad vežimas vidaus vandenų keliais būtų veiksmingas, svarbu, kad laivams taikomi techniniai reikalavimai būtų suderinami tarpusavyje ir būtų kuo labiau suderinti įvairiuose Europos teisiniuose režimuose. Visų pirma, valstybės narės, kurios yra ir CCNR narės, turėtų remti sprendimus, kuriais CCNR taisyklės derinamos su Sąjungoje taikomomis taisyklėmis;

               (6)Europos standartą, kuriuo nustatomi techniniai reikalavimai vidaus vandenų laivams (ES-TRIN standartą) 2021/1, ir papildomą vidaus vandenų AIS taikomą bandymo standartą 2021/3.0 CESNI turėtų priimti 2020 m. spalio 13 d. posėdyje;

               (7)ES-TRIN 2021/1 standartu nustatomi vienodi techniniai reikalavimai, būtini siekiant užtikrinti vidaus vandenų laivų saugą. Į jį įtrauktos nuostatos dėl vidaus vandenų laivų statybos, įrengimo ir įrangos, specialios nuostatos dėl tam tikrų laivų kategorijų, pavyzdžiui, keleivinių laivų, stumiamųjų vilkstinių ir konteinervežių, nuostatos dėl automatinio identifikavimo sistemos įrangos, nuostatos dėl laivų identifikavimo, sertifikatų ir registro šablonai, pereinamojo laikotarpio nuostatos, taip pat techninio standarto taikymo nurodymai. Vidaus vandenų AIS taikomame bandymo standarte 2021/3.0 apibrėžiami vidaus vandenų laivuose montuojamos AIS įrangos funkciniai ir eksploataciniai reikalavimai, bandymo metodai ir reikalaujami bandymo rezultatai;

               (8)tikslinga nustatyti poziciją, kurios Sąjungos vardu turi būti laikomasi Europos vidaus vandenų laivybos standartų rengimo komitete (CESNI), nes ES-TRIN standartas 2021/1 gali turėti lemiamą poveikį Sąjungos teisės aktų, konkrečiai Europos Parlamento ir Tarybos direktyvos (ES) 2016/1629, turiniui;

               (9)Europos Parlamento ir Tarybos direktyvos (ES) 2016/1629 II priede daroma tiesioginė nuorodą į ES-TRIN 2019/1 standarte nustatytus plaukiojančios priemonės techninius reikalavimus. Komisija įgaliojama atnaujinti šią nuorodą II priede, pateikiant naujausią ES-TRIN standarto redakciją, ir nustatyti jo taikymo pradžios datą. Todėl ES-TRIN 2021/1 standartas padarys poveikį Direktyvai (ES) 2016/1629;

               (10)2020 m. gruodžio 3 d. posėdyje CCNR turėtų priimti rezoliuciją, kuri iš dalies pakeis CCNR taisykles, kad būtų įtraukta nuoroda į ES-TRIN standartą 2021/1 ir papildomą vidaus vandenų AIS taikomą bandymo standartą 2021/3.0. Todėl tikslinga nustatyti poziciją, kurios turi būti laikomasi Sąjungos vardu CCNR;

               (11)Sąjunga nėra nei CCNR, nei CESNI narė. Sąjungos poziciją kartu pareikš Sąjungos valstybės narės, kurios yra šių organų narės,

               PRIĖMĖ ŠĮ SPRENDIMĄ:

               1 straipsnis

               1.Pozicija, kurios Sąjungos vardu turi būti laikomasi Europos vidaus vandenų laivybos standartų rengimo komitete (CESNI) 2020 m. spalio 13 d., yra pritarti Europos standarto, kuriuo nustatomi techniniai reikalavimai vidaus vandenų laivams (ES-TRIN standarto) 2021/1, ir papildomo vidaus vandenų AIS taikomo bandymo standarto 2021/3.0, priėmimui.

               2.Pozicija, kurios Sąjungos vardu turi būti laikomasi Centrinės laivybos Reinu komisijos (CCNR) plenarinėje sesijoje, kurioje priimami sprendimai dėl techninių reikalavimų vidaus vandenų laivams, yra remti visus pasiūlymus, kuriais techniniai reikalavimai derinami su ES-TRIN standarto 2021/1 ir papildomo vidaus vandenų AIS taikomo bandymo standarto AIS 2021/3.0 reikalavimais.

               2 straipsnis

               1.1 straipsnio 1 dalyje nurodytą poziciją veikdamos kartu pareiškia Sąjungos valstybės narės, kurios yra CESNI narės.

               2.1 straipsnio 2 dalyje nurodytą poziciją veikdamos kartu pareiškia Sąjungos valstybės narės, kurios yra CCNR narės.

               3 straipsnis

               Dėl nereikšmingų 1 straipsnyje išdėstytų pozicijų techninių pakeitimų gali būti susitarta be papildomo Tarybos sprendimo.

               4 straipsnis

               Šis sprendimas skirtas valstybėms narėms.

               Priimta Briuselyje

                     Tarybos vardu

                     Pirmininkas

                     (1)

                        2019 m. vasario 20 d. Komisijos įgyvendinimo reglamentas (ES) 2019/838 dėl laivų buvimo vietos nustatymo ir sekimo sistemų techninių specifikacijų, kuriuo panaikinamas Reglamentas (EB) Nr. 415/2007 (OL L 138, 2019 5 24, p. 31).

                     (2)

                        Rekomendacija ITU-R M.1371-5 „Automatinės atpažinimo sistemos, naudojančios daugkartinę laikinio tankinimo prieigą VHF jūrų mobiliojo ryšio juostoje, techninės charakteristikos“.

                     (3)

                        Tarptautinis standartas IEC 61993–2: 2018 Jūrų navigacijos ir radijo ryšio įranga ir sistemos. Automatinio identifikavimo sistemos (AIS). 2 dalis. A klasės laive sumontuota automatinės identifikavimo sistemos (AIS) įranga. funkciniai ir eksploataciniai reikalavimai, bandymo metodai ir reikalaujami bandymo rezultatai.

                     (4)

                        2016 m. rugsėjo 14 d. Europos Parlamento ir Tarybos direktyva (ES) 2016/1629, kuria nustatomi vidaus vandenų laivams taikomi techniniai reikalavimai, iš dalies keičiama Direktyva 2009/100/EB ir panaikinama Direktyva 2006/87/EB (OL L 252, 2016 9 16, p. 118).

                     (5)

                        2014 m. spalio 7 d. Teisingumo Teismo sprendimo Vokietija prieš Tarybą, C-399/12, ECLI:EU:C:2014:2258, 64 punktas.

                     (6)

                        2014 m. spalio 7 d. Teisingumo Teismo sprendimo Vokietija prieš Tarybą, C-399/12, ECLI:EU:C:2014:2258, 61–64 punktai.

                     (7)

                        1868 m. spalio 17 d. peržiūrėta Konvencija dėl laivybos Reino upe su pakeitimais, padarytais 1963 m. lapkričio 20 d.


               EUROPOS KOMISIJA
            Briuselis, 2021 01 22
            COM(2021) 24 final
            2021/0011(NLE)
            Pasiūlymas
            TARYBOS SPRENDIMAS
            dėl pozicijos, kurios Europos Sąjungos vardu turi būti laikomasi Muitinės konvencijos dėl tarptautinio krovinių gabenimo su TIR knygelėmis administraciniame komitete, dėl pasiūlymo iš dalies pakeisti Konvenciją

               AIŠKINAMASIS MEMORANDUMAS

               1.Pasiūlymo dalykas

               Šis pasiūlymas teikiamas dėl sprendimo, kuriuo nustatoma pozicija, kurios Sąjungos vardu turi būti laikomasi Muitinės konvencija dėl tarptautinio krovinių gabenimo su TIR
                  1
                knygelėmis (toliau – TIR konvencija) įsteigtame Administraciniame komitete dėl kelių numatomų TIR konvencijos pakeitimų priėmimo.

               2.Pasiūlymo aplinkybės

               2.1.Muitinės konvencija dėl tarptautinio krovinių gabenimo su TIR knygelėmis

               1975 m. lapkričio 14 d. Muitinės konvencija dėl tarptautinio krovinių gabenimo su TIR knygelėmis (toliau – TIR konvencija) siekiama supaprastinti tarptautinių krovinių gabenimą nuo išvykimo muitinės įstaigos iki paskirties muitinės įstaigos ir per tiek šalių, kiek reikia. Susitarimas įsigaliojo 1978 m. Nuo 2020 m. lapkričio mėn. Konvencijos susitariančiosiomis šalimis yra 76 šalys – 75 valstybės ir Europos Sąjunga.

               Europos Sąjunga yra TIR konvencijos
                  2
                susitariančioji šalis nuo 1983 m. birželio 20 d., o visos valstybės narės taip pat yra TIR konvencijos susitariančiosios šalys.

               2.2.Administracinis komitetas

               Administracinis komitetas veikia vadovaudamasis Muitinės konvencija dėl tarptautinio krovinių gabenimo su TIR knygelėmis. Administracinis komitetas svarsto ir priima TIR konvencijos pakeitimus. Pasiūlymai teikiami balsavimui; kiekviena valstybė, kuri yra susitariančioji šalis ir kuriai atstovaujama Administracinio komiteto sesijoje, turi vieną balsą. Sąjunga turi išimtinę kompetenciją muitų srityje, kurią reguliuoja TIR konvencija. Tačiau Sąjunga, kaip muitų ir ekonominė sąjunga, pagal TIR konvencijos 52 straipsnio 3 dalį, be savo valstybių narių balsavimo teisių, kitų teisių neturi. Visos valstybės narės yra susitariančiosios šalys, turinčios balsavimo teisę.

               TIR konvencijos pakeitimai priimami dviejų trečdalių dalyvaujančių ir balsuojančių susitariančiųjų šalių balsų dauguma. Sprendimui priimti reikalingas kvorumas, kurį sudaro ne mažiau kaip vienas trečdalis valstybių, kurios yra susitariančiosios šalys.

               2.3.Numatomas Administracinio komiteto aktas

               Per savo 74-ąją sesiją 2021 m. vasario mėn. Administracinis komitetas turi priimti sprendimą dėl siūlomų Muitinės konvencijos dėl tarptautinio krovinių gabenimo su TIR knygelėmis siūlomų pakeitimų priėmimo (toliau – numatomas aktas).

               Numatomo akto tikslas yra pritaikyti TIR knygelės pavyzdį – padidinti išvykimo ir (arba) paskirties muitinės įstaigų, kurios gali dalyvauti atliekant TIR transporto operaciją, skaičių.

               Pagal TIR konvencijos 59 ir 60 straipsnius numatomas aktas taps privalomas susitariančiosioms šalims.

               59 straipsnis yra susijęs su TIR konvencijos pagrindinio teksto pakeitimais, ir jame nustatyta, kad: „Kiekvienas pasiūlytas pakeitimas, išskyrus 60 straipsnyje numatytus atvejus, perduotas laikantis ankstesnės straipsnio dalies, visoms Susitariančiosioms šalims įsigalioja po trijų mėnesių, pasibaigus dvylikos mėnesių laikotarpiui nuo pakeitimo perdavimo dienos, jei per tą laiką Jungtinių Tautų Generalinis Sekretorius dėl pasiūlyto pakeitimo negavo nė vienos valstybės Susitariančiosios šalies prieštaravimų. Jeigu dėl siūlomo pakeitimo pateikiamas prieštaravimas pagal šio straipsnio 3 dalies nuostatas, pakeitimas laikomas nepriimtu ir neturi jokios galios.“

               60 straipsnis yra susijęs su TIR konvencijos priedų pakeitimais, ir jame nustatyta: „Kiekvienas siūlomas 1, 2, 3, 4, 5, 6, 7, 8, 9 ir 10 priedų pakeitimas, svarstytas pagal 59 straipsnio 1 ir 2 dalis, įsigalioja tą dieną, kurią nustato Administracinis komitetas jo priėmimo metu, jeigu iki ankstesnės dienos, kurią Administracinis komitetas nustato tuo pačiu metu, vienas penktadalis valstybių Susitariančiųjų šalių arba penkios valstybės Susitariančiosios šalys, atsižvelgiant į tai, kuris skaičius yra mažesnis, nepraneša Jungtinių Tautų Generaliniam Sekretoriui, kad prieštarauja dėl pakeitimo. Šioje straipsnio dalyje nurodytus terminus Administracinis komitetas nustato dviejų trečdalių dalyvavusių ir balsavusių narių balsų dauguma.“

               Pozicija, kurios turi būti laikomasi Sąjungos vardu

               Sąjunga pritaria pasiūlymui iš dalies pakeisti TIR konvencijos 1 priedą ir atnaujinti TIR knygelės formos pavyzdžius, nes šis pasiūlymas atitinka anksčiau priimtus 18 straipsnio dalinius pakeitimus, kuriais padidintas didžiausias muitinės įstaigų, kurios gali dalyvauti atliekant TIR transporto operaciją, skaičius.

               Konkrečiau, Europos Komisijos siūlymu bus atnaujinti TIR knygelių formos pavyzdžio 1 ir 2 variantai
                  3
               . 1 variantas – tai standartinis šiuo metu naudojamas TIR knygelės variantas, o 2 variantas yra tabako ir alkoholio gaminiams skirta TIR knygelė, kuri šiuo metu nenaudojama. Nuoseklumo sumetimais ir siekiant ateityje išvengti tolesnių pakeitimų būtinybės, abu pavyzdžius būtina pakeisti vienu metu. Naujieji pavyzdžiai bus pateikti Tarybos sprendimo pasiūlymo priede.

               Šie pakeitimai turės palankų praktinį poveikį, nes ekonominės veiklos vykdytojams jais bus suteikiama galimybė lanksčiau pasirinkti išvykimo ir paskirties muitinės įstaigas.

               Tai teigiamas pokytis, dėl kurio padidės TIR konvencijos patrauklumas. Europos Sąjunga remia šią iniciatyvą, kuri gali padėti palengvinti tarptautinės tranzito procedūros taikymą.

               3.Teisinis pagrindas

               3.1.Procedūrinis teisinis pagrindas

               3.1.1.Principai

               Sutarties dėl Europos Sąjungos veikimo (SESV) 218 straipsnio 9 dalyje numatyti sprendimai, kuriais „nustatomos pozicijos, kurios Sąjungos vardu priimamos susitarimu įsteigtame organe, kai tam organui reikia priimti teisinę galią turinčius aktus, išskyrus aktus, papildančius arba pakeičiančius susitarimo institucinę struktūrą“.

               Sąvoka „teisinę galią turintys aktai“ apima aktus, turinčius teisinę galią pagal aptariamą organą reglamentuojančias tarptautinės teisės normas. Ji taip pat apima priemones, kurios nėra privalomos pagal tarptautinę teisę, tačiau „gali stipriai paveikti Sąjungos teisės akto leidėjo priimamų teisės aktų [...] turinį“
                  4
               .

               3.1.2.Taikymas aptariamuoju atveju

               Administracinis komitetas yra įsteigtas susitarimu, konkrečiai, Muitinės konvencija dėl tarptautinio krovinių gabenimo su TIR knygelėmis.

               Aktas, kurį turi priimti Administracinis komitetas, yra teisinę galią turintis aktas. Numatomas aktas bus privalomas pagal tarptautinę teisę, vadovaujantis Muitinės konvencijos dėl tarptautinio krovinių gabenimo su TIR knygelėmis 59 ir 60 straipsniais.

               Numatomu aktu susitarimo institucinė struktūra nepapildoma ir nekeičiama.

               Todėl siūlomo sprendimo procedūrinis teisinis pagrindas yra SESV 218 straipsnio 9 dalis.

               3.2.Materialinis teisinis pagrindas

               3.2.1.Principai

               Sprendimo pagal SESV 218 straipsnio 9 dalį materialinis teisinis pagrindas pirmiausia priklauso nuo numatomo akto, dėl kurio Sąjungos vardu nustatoma pozicija, tikslo ir turinio. Jeigu numatomu aktu siekiama dviejų tikslų arba jį sudaro dvi dalys ir jeigu vieną iš tų tikslų ar dalių galima laikyti pagrindiniu tikslu arba pagrindine dalimi, o kita dalis ar kiti tikslai yra tik papildomi, sprendimas pagal SESV 218 straipsnio 9 dalį turi būti grindžiamas tik vienu materialiniu teisiniu pagrindu – tuo, kurio reikalauja pagrindinis ar svarbesnis tikslas arba dalis.

               3.2.2.Taikymas aptariamuoju atveju

               Pagrindinis numatomo akto tikslas ir turinys yra susiję su bendra prekybos politika.

               Todėl siūlomo sprendimo materialinis teisinis pagrindas yra SESV 207 straipsnio 4 dalies pirma pastraipa.

               3.3.Išvada

               Siūlomo sprendimo teisinis pagrindas turėtų būti SESV 207 straipsnio 4 dalies pirma pastraipa kartu su SESV 218 straipsnio 9 dalimi.

               4.Numatomo akto skelbimas

               Administracinio komiteto aktu bus iš dalies pakeista Muitinės konvencija dėl tarptautinio krovinių gabenimo su TIR knygelėmis ir jos priedai, todėl tikslinga priimtą aktą paskelbti Europos Sąjungos oficialiajame leidinyje.

               2021/0011 (NLE)

               Pasiūlymas

               TARYBOS SPRENDIMAS

               dėl pozicijos, kurios Europos Sąjungos vardu turi būti laikomasi Muitinės konvencijos dėl tarptautinio krovinių gabenimo su TIR knygelėmis administraciniame komitete, dėl pasiūlymo iš dalies pakeisti Konvenciją

               EUROPOS SĄJUNGOS TARYBA,

               atsižvelgdama į Sutartį dėl Europos Sąjungos veikimo, ypač į jos 207 straipsnio 4 dalies pirmą pastraipą kartu su 218 straipsnio 9 dalimi,

               atsižvelgdama į Europos Komisijos pasiūlymą,

               kadangi:

               (1)Tarybos reglamentu (EEB) Nr. 2112/78
                  5
                Europos ekonominės bendrijos vardu buvo patvirtinta ir Bendrijoje 1983 m. birželio 20 d. įsigaliojo
                  6
                1975 m. lapkričio 14 d. Muitinės konvencija dėl tarptautinio krovinių gabenimo su TIR knygelėmis (toliau – TIR konvencija);

               (2)TIR konvencijos suvestinė redakcija paskelbta Tarybos sprendimo 2009/477/EB priede; sprendime nustatyta, kad būsimus TIR konvencijos pakeitimus Komisija turi skelbti Europos Sąjungos oficialiajame leidinyje, nurodydama jų įsigaliojimo datą;

               (3)pagal TIR konvencijos 59 ir 60 straipsnius TIR konvencijos administracinis komitetas (toliau – Administracinis komitetas) gali priimti TIR konvencijos ir jos priedų pakeitimus dviejų trečdalių dalyvavusių ir balsavusių susitariančiųjų šalių balsų dauguma;

               (4)Administracinis komitetas per savo 2021 m. vasario 9–12 d. įvyksiančią 74-ąją ar vėlesnę sesiją turi priimti kelis TIR konvencijos ir jos priedų pakeitimus;

               (5)tikslinga nustatyti poziciją, kurios Sąjungos vardu turi būti laikomasi Administraciniame komitete, nes pakeitimai bus privalomi Sąjungai;

               (6)siekiant atsižvelgti į anksčiau priimtą TIR konvencijos 18 straipsnio pakeitimą, kuriuo padidintas muitinės įstaigų, kurios gali dalyvauti atliekant TIR transporto operaciją, skaičius, būtina iš dalies pakeisti TIR konvencijos 1 priedą ir atnaujinti TIR knygelės formos pavyzdžių 1 ir 2 variantus;

               (7)todėl pozicija, kurios turi būti laikomasi Sąjungos vardu Administraciniame komitete, turėtų būti grindžiama prie šio sprendimo pridedamu pakeitimų projektu. Tai nedaro poveikio galimybei atlikti neesminių pakeitimų projekto pakeitimų, dėl kurių Sąjungos atstovai TIR konvencijos administraciniame komitete turi susitarti be kito Tarybos sprendimo,

               PRIĖMĖ ŠĮ SPRENDIMĄ:

               1 straipsnis

               Pozicija, kurios Sąjungos vardu turi būti laikomasi Muitinės konvencijos dėl tarptautinio krovinių gabenimo su TIR knygelėmis administracinio komiteto 74-ojoje arba vėlesnėje sesijoje, grindžiama prie šio sprendimo pridėtu pakeitimų projektu.

               2 straipsnis

               1 straipsnyje nurodytą poziciją pareiškia Komisija. Sąjungos valstybės narės, veikdamos kartu Sąjungos interesų labui, pareiškia Sąjungos poziciją TIR konvencijos administraciniame komitete, kai vyksta oficialus balsavimas.

               3 straipsnis

               Šis sprendimas skirtas valstybėms narėms ir Komisijai.

               Priimta Briuselyje

                     Tarybos vardu

                     Pirmininkas

                     (1)

                        TIR (pranc. Transports Internationaux Routiers) – tarptautinis gabenimas keliais.

                     (2)

                        1978 m. liepos 25 d. Tarybos reglamentas (EEB) Nr. 2112/78 dėl Muitinės konvencijos dėl tarptautinio krovinių gabenimo su TIR knygelėmis (TIR konvencija) 1975 m. lapkričio 14 d. Ženevoje sudarymo (OL L 252/1).

                     (3)

                        Naujoji TIR knygelės forma pateikiama šio pasiūlymo priede – jeigu naudojantis „Legiswrite“ jos nematyti, reikėtų atlikti patikrinimą DQC priemone.

                     (4)

                        2014 m. spalio 7 d. Teisingumo Teismo sprendimo byloje Vokietija prieš Tarybą, C-399/12, ECLI:EU:C:2014:2258, 61–64 punktai.

                     (5)

                        1978 m. liepos 25 d. Tarybos reglamentas (EEB) Nr. 2112/78 dėl Muitinės konvencijos dėl tarptautinio krovinių gabenimo su TIR knygelėmis (TIR konvencija) 1975 m. lapkričio 14 d. Ženevoje sudarymo (OL L 252, 1978 9 14, p. 1).

                     (6)

                        OL L 31, 1983 2 2, p. 13.

    ---documentbreak---

               EUROPOS KOMISIJA
            Briuselis, 2021 01 22
            COM(2021) 24 final
            PRIEDAS
            prie
            pasiūlymo dėl Tarybos sprendimo
            dėl pozicijos, kurios Europos Sąjungos vardu turi būti laikomasi Muitinės konvencijos dėl tarptautinio krovinių gabenimo su TIR knygelėmis administraciniame komitete, dėl pasiūlymo iš dalies pakeisti Konvenciją

               PRIEDAS

               1 priedas, 1 VARIANTAS, viršelio 2 puslapis: TIR knygelės pavyzdys, TIR knygelės naudojimo taisyklių (pranc. „règles relatives à l’utilisation du carnet TIR“) 5 punktas

               Žodis „quatre“ pakeičiamas žodžiu „huit“.

               1 priedas, 1 VARIANTAS, viršelio 3 puslapis: TIR knygelės pavyzdžio 1 variantas, TIR knygelės naudojimo taisyklių (angl. „rules regarding the use of the TIR Carnet“) 5 punktas

               Žodis „four“ pakeičiamas žodžiu „eight“.

               1 priedas, 1 VARIANTAS, TIR knygelės pavyzdžio 5 psl. (baltas), lakštas Nr. 1

               Esamas lakštas Nr. 1 pakeičiamas
                  1
               .

               1 priedas, 1 VARIANTAS, TIR knygelės pavyzdžio 6 psl. (žalias), lakštas Nr. 2

               Esamas lakštas Nr. 2 pakeičiamas
                  2
               .

               1 priedas, 2 VARIANTAS, viršelio 2 puslapis: TIR knygelės pavyzdys, TIR knygelės naudojimo taisyklių (pranc. „règles relatives à l’utilisation du carnet TIR“) 5 punktas

               Žodis „quatre“ pakeičiamas žodžiu „huit“.

               1 priedas, 2 VARIANTAS, viršelio 3 puslapis: TIR knygelės pavyzdžio 1 variantas, TIR knygelės naudojimo taisyklių (angl. „rules regarding the use of the TIR Carnet“) 5 punktas

               Žodis „four“ pakeičiamas žodžiu „eight“.

               1 priedas, 2 VARIANTAS, TIR knygelės pavyzdžio 12 psl. (baltas), lakštas Nr. 1

               Esamas lakštas Nr. 1 pakeičiamas
                  3
               .

                           1 priedas, 2 VARIANTAS, TIR knygelės pavyzdžio 13 psl. (žalias), lakštas Nr. 2

                  Esamas lakštas Nr. 2 pakeičiamas
                  4
               .

                     (1)

                        Žr. šio dokumento 3 psl.

                     (2)

                        Žr. šio dokumento 4 psl.

                     (3)

                        Žr. šio dokumento 5 psl.

                     (4)

                        Žr. šio dokumento 6 psl.